Diari Oficial de la Generalitat Valenciana


Sumari del DOGV 9561, del 24-03-2023 (2023/3123)

RESOLUCIÓ de 21 de març de 2023, per la qual s'amplia el termini màxim de resolució del concurs general número 66/2022 per a la provisió de llocs de treball de direcció, de naturalesa funcionarial, d'administració general, dels cossos A2-01 superior de gestió, C1-01 administratiu i C2-01 auxiliar, de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9561

Data del DOGV
:   24-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/3123


Data del document
:   21-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 21 de març de 2023, per la qual s'amplia el termini màxim de resolució del concurs general número 66/2022 per a la provisió de llocs de treball de direcció, de naturalesa funcionarial, d'administració general, dels cossos A2-01 superior de gestió, C1-01 administratiu i C2-01 auxiliar, de l'Administració de la Generalitat. [2023/3123]  
  
Vista la Resolució de 21 de setembre de 2022, de la Direcció General de Funció Pública, per la qual es convoca concurs general número 66/2022 per a la provisió de llocs de treball de direcció, de naturalesa funcionarial, d'administració general, dels cossos A2-01 superior de gestió, C1-01 administratiu i C2-01 auxiliar, de l'Administració de la Generalitat. (DOGV 9435 / 23.09.2022)  
La base novena de l'apartat primer de l'esmentada resolució de convocatòria de concurs 66/2022, estableix que, en el termini màxim de sis mesos comptats a partir de l'endemà de la publicació de la convocatòria, la Direcció General de Funció Pública, dictarà la resolució d'aprovació de la relació definitiva d'adjudicació de llocs i la publicarà en el DOGV.  
  
Segons l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en el termini màxim de sis mesos a comptar des de l'endemà de la publicació de la convocatòria, la direcció general competent en matèria de funció pública dictarà la resolució d'aprovació de la relació definitiva d'adjudicació de llocs i la publicarà en el Diari Oficial de la Generalitat Valenciana, i aquesta publicació servirà de notificació a les persones interessades.  
  
D'altra banda, l'article 23 de la Llei 39/2015 disposa que l'òrgan competent per a resoldre un procediment, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, i aquest no podrà ser superior a l'establit per a la tramitació del procediment. Contra l'acord que resolga sobre l'ampliació de terminis, que haurà de ser notificat a les persones interessades, no cabrà cap recurs.  
Vist l'elevat nombre de sol·licituds de participació en el concurs 66/2022 i davant la impossibilitat material de resoldre aquest procediment en el termini de sis mesos, procedeix acordar una ampliació d'aquest.  
Per tot l'anterior, i fent ús de les atribucions que confereixen a aquesta Direcció General de Funció Publica l'article 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
  
Primer  
Prorrogar tres mesos el termini per a dictar la resolució que aprove la relació definitiva d'adjudicacions de llocs del concurs general número 66/2022 per a la provisió de llocs de treball de direcció, de naturalesa funcionarial, d'administració general, dels cossos A2-01 superior de gestió, C1-01 administratiu i C2-01 auxiliar, de l'Administració de la Generalitat.  
  
Segon  
La present resolució es publicarà en el Diari Oficial de la Generalitat Valenciana, a l'efecte de notificació a les persones interessades.  
  
  
València, 21 de març de 2023.- El director general de Funció Pública: David Alfonso Jarque.